|  |  |
| --- | --- |
|  |  *See artikkel räägib keemiatööstuse ettevõttest, mille nimi oli kuni 2022. aastani Alexela Group OÜ. Alexela kontserniettevõtte kohta vaata AVH Grupp AS* |

---

**B2G Group OÜ** (varasema nimega **Alexela Group OÜ**) on Eesti keemiatööstuse ettevõte, mille suurim liige on Kiviõli Keemiatööstus.

Enamusosanik on Heiti Hääl. Ettevõtte juhatusse kuuluvad Mikhail Kazarin ja Hans Pajoma, juhatuse esimees on 2022. aastast Marti Hääl. B2G on valdusfirma AVH Grupp AS koosseisus ja Eesti Tööandjate Keskliidu liige.

Ettevõte on kuulunud saja Eesti väärtuslikuma ettevõtte edetabelisse: oli seal 2019. aastal 55. kohal, 2020. aastal 85. kohal ja 2021. aastal 64. kohal.

Ajalugu
-------

Ettevõte, mis registreeriti 23. augustil 2012 Alexela Group OÜ nime all, tegutses valdusfirmana, mis koondas enda alla Alexela omanikeringile kuulunud ettevõtted energeetikas, kinnisvaras ja metallitööstuses. 2014. aasta detsembris müüsid vene päritolu investorid eesotsas Igor Bidiloga oma poole ettevõttest 35 miljoni euro eest Heiti Hääle ettevõttele Kadaka Varahalduse AS, misjärel kuulus ettevõte täielikult vendadele Häältele. Juhatuse esimeheks sai Andreas Laane, kes juhtis aastatel ettevõtet aastatel 2014–2022.

Laane juhtimise ajal sisenes Alexela Group Läti ja Soome energiaturgudele ning laiendas oluliselt oma energiaturgu, kui omandas 2018. aastal 220 Energia ja hakkas 2020. aastal tootma biometaani. Suurimad tütarettevõtted olid 2021. aasta seisuga Alexela AS (mis loodi Alexela AS-i, Alexela Energia AS-i ja Alexela Oil AS-i ühendamisega), Kiviõli Keemiatööstus, Alexela Logistics ja Tiki Treiler, AS Kohimo, 220 Energia, AS Bestnet, OmaKoduMaja. Alexela Grupp ehitas Paldiskisse veeldatud maagaasi ehk LNG terminali, mis valmis 2022. aasta sügiseks.

2023. aastal korraldati Alexela kontserni struktuur ümber ning valdusfirma funktsiooni võttis üle AVH Grupp AS, mis varem haldas Alexela vara ja tegeles ettevõtete soetamisega. Alexela Group nimetati ümber B2G Groupiks ning sestpeale on ettevõtte peamised tegevusvaldkonnad keemiatööstus ja põlevkivi kaevandamine.

Vaata ka
--------

* Kiviõli Keemiatööstus
* Alexela
* AVH Grupp AS

Välislingid
-----------

* Alexela Groupi vana koduleht
* B2G Group OÜ – Inforegister

Viited
------

1. 1 2  "🟢 B2G GRUPP OÜ (12332902)". *Inforegister*. Vaadatud 10. juulil 2023.
2. 1 2  "Andreas Laane lahkub Alexela grupi juhatuse esimehe kohalt". *ERR*. 04.11.2021.
3. 1 2  Pokk, Priit; Väärtmaa, Taigar (19.01.2023). "Alexela astus suure sammu edasi börsileminekuks". *Delfi*.
4. ↑  "B2G Grupp OÜ". *Eesti Tööandjate Keskliit*. Vaadatud 10.07.2023.
5. ↑  "TOP101 2020 | Eesti väärtuslikuimaks ettevõtteks tõusis riigifirma". *Delfi*. 25.11.2020.
6. ↑  Saarmann, Tanel (16.11.2021). "Eesti tippettevõtted. Väärtuslikumate firmade edetabelit iseloomustab suur liikumine". *Delfi*.
7. ↑  "Alexela Groupi Bidilolt välja ostmine läks maksma 35 miljonit eurot". *Postimees*. 05.02.2015.
8. ↑  "Täielikult vendade Häälte kätte läinud Alexela juhiks sai Andreas Laane". *Delfi*. 04.12.2014.
9. ↑  Alexela ettevõtted, www.alexela.ee (vaadatud 21.12.2022)
10. ↑  Harju, Ülle (27.02.2023). "LNG-kai ehitaja pääses kopsakast trahvist: «Ta on eksimusest aru saanud»". *Postimees*.